लखनऊ. मनी लांड्रिंग मामले में यादव सिंह मंगलवार को लखनऊ के सीजीएम कोर्ट में पेश हुए। जिला अदालत ने ईडी को 3 दिन की कस्टडी रिमांड दी है। ईडी यादव सिंह से पूछताछ करेगी। इसेक बाद 10 मार्च को फिर कोर्ट में इसकी पेशी होगी। बात दें कि इसके लिए ईडी ने कोर्ट से 5 दिनों के लिए यादव की कस्टडी रिमांड मांगी है। 8 अक्टूबर को दर्ज हुआ था मुकदमा...
- बता दें, यादव सिंह पर नोएडा, ग्रेटर नोएडा व यमुना एक्सप्रेस-वे का चीफ इंजीनियर रहते हुए गैरकानूनी तरीके से इलेक्ट्रिक केबिल का टेंडर देने का आरोप है। जिसके चलते 19 करोड़ 42 लाख की आर्थिक क्षति हुई।
- 8 अक्टूबर 2015 को इस मामले में लखनऊ में ईडी ने भी यादव सिंह के खिलाफ मनी लांड्रिंग एक्ट के तहत मुकदमा दर्ज कर अपनी जांच शुरू की थी।
लखनऊ जेल में ईडी ने की थी पूछताछ
- बीते 27 फरवरी को ईडी की अर्जी पर विशेष अदालत ने यादव सिंह को मनी लॉन्ड्रिंग के इस मामले में गाजियाबाद की डासना जेल से तलब किया था।
- सुनवाई के बाद विशेष अदालत ने यादव सिंह को 10 मार्च तक के लिए न्यायिक हिरासत में लखनऊ जेल भेज दिया था।
- साथ ही 28 फरवरी, एक व दो मार्च को यादव सिंह से लखनऊ जेल में पूछताछ के लिए ईडी की अर्जी मंजूर भी कर ली थी।
- इन तीन दिनों की पूछताछ के बाद 4 मार्च को ईडी ने विशेष अदालत के समक्ष अर्जी देकर यादव सिंह का पांच दिन के लिए कस्टडी रिमांड मांगा था।
- इस अर्जी पर सुनवाई के लिए विशेष अदालत ने यादव सिंह को सात मार्च को जेल से तलब कर लिया था।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva